CELEX: 62021CN0300
Language: et
Date: 2021-05-12 00:00:00
Title: Kohtuasi C-300/21: Eelotsusetaotlus, mille on esitanud Oberster Gerichtshof (Austria) 12. mail 2021 – UI versus Österreichische Post AG

9.8.2021   
            
            
               ET
            
            
               Euroopa Liidu Teataja
            
            
               C 320/25
            
         
      Eelotsusetaotlus, mille on esitanud Oberster Gerichtshof (Austria) 12. mail 2021 – UI versus Österreichische Post AG
      (Kohtuasi C-300/21)
      (2021/C 320/24)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Kassaator: UI
      
         Vastustaja kassatsioonimenetluses: Österreichische Post AG
      
         Eelotsuse küsimused
      
      
                  1.
               
               
                  Kas kahjuhüvitise väljamõistmiseks isikuandmete kaitse üldmääruse (EL) 2016/679 (1) artikli 82 kohaselt on lisaks isikuandmete kaitse üldmääruse sätete rikkumisele nõutav ka hagejal kahju tekkimine või piisab kahjuhüvitise väljamõistmiseks juba iseenesest üksnes isikuandmete kaitse üldmääruse sätete rikkumisest?
               
            
                  2.
               
               
                  Kas kahjuhüvitise hindamiseks on peale tõhususe ja võrdväärsuse põhimõtete olemas ka muud liidu õiguse nõuded?
               
            
                  3.
               
               
                  Kas liidu õigusega on kooskõlas see, kui mittevaralise kahju väljamõistmise eelduseks on, et õiguste rikkumise järelmõju või tagajärg on vähemalt arvestatava kaaluga, mis ületab õiguste rikkumisega tekitatud ärritust?
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).